Lurdas
Lurdas (pranc. Lourdes) – miestas bei komuna, esanti Prancūzijos pietuose. Miestas yra 400 m aukštyje virš jūros lygio. Per miestą teka Gav de Po upė. Žymus piligrimystės centras nuo XIX a., kai mergaitei Bernadette Soubirous apsireiškė Švenčiausioji Dievo Motina Marija. Tuomet šis miestelis tapo gausiai lankomu turistų bei piligrimų iš viso pasaulio. Daugelyje katalikiškų kraštų gimė tradicija įvykusį stebuklą įamžinti imituotose grotose su Dievo Motinos ir jai besimeldžiančios Bernadette statulomis – lurduose.